 ***EuroDEMOS (Elite Românești în Cadrul European)***



Organizație neguvernamentala, independentă, non profit

Poveste de succes la nivel european

**INVITAȚIE**

**TRAINING Educația, motor de promovare a păcii și antidot pentru bullying**

Consiliul de Conducere al Asociației EuroDEMOS în parteneriat cu Inspectoratul Școlar Județean Vaslui are plăcerea de a vă invita la trainingul ***Educația, motor de promovare a păcii și antidot pentru bullying.*** Sesiunile vor avea loc în perioada 29 – 30 ianuarie 2022 în Aula de la Liceul Teoretic “Mihail Kogâlniceanu” din Vaslui.

Trainingul face parte din etapa de diseminare a proiectului internațional ***Exploring the Role of Youth in Reconciliation and Peacebuilding*** (Explorarea Rolului Tinerilor în Reconciliere și Construirea Păcii) desfășurat în perioada 01 Noiembrie 2019 – 31 Martie 2022, coordonat de Youth for Social Changes, co-finanțat de Programul Erasmus+ al Uniunii Europene. Proiectul are ca teme principale pacea, reconcilierea, non violența, non discriminarea și antibullyingul. Proiectul a dezvoltat cooperarea, schimbul de bune practici și dezvoltarea capacității organizaționale a 8 parteneri instituționali din: România, Albania, Montenegro, Macedonia de Nord, Kosovo, Grecia, Serbia și Polonia.

Trainingul ***Educația, motor de promovare a păcii și antidot pentru bullying*** se va adresa următoarele tematici:

* Definirea păcii în societatea contemporană;
* Promovarea comportamentelor incluzive în rândul elevilor;
* Dezvoltarea de metode non-formale pentru creșterea conștientizării efectelor bulling-ului.

**Trainingul va fi gratuit și vor fi organizate 4 seiuni cu aceeași structură**. Trainingul se adresează cadrelor didactice din județul Vaslui. Profesorii pot opta la înscriere pentru una din următoarele sesiuni:

* Sâmbătă, 29 ianuarie 2022, *orele 10:00 – 14:00;*
* Sâmbătă, 29 ianuarie 2022, orele 14:00 – 18:00;
* Duminică, 30 ianuarie 2022, *orele 10:00 – 14:00;*
* Duminică, 30 ianuarie 2022, orele 14:00 – 18:00.

Pentru fiecare sesiune vor fi selectați 20 de profesori , în total vor fi selectați 80 de profesori.

Profesorii participanți vor primi ulterior și certificate de participare.

**Asociația EuroDEMOS este o asociație de apărare a drepturilor omului**, independentă, non-profit, școală civică de implicare voluntară, formare și afirmare la nivel local, național și internațional a viitorilor lideri de opinie, prin intermediul programelor aplicative de interes european. Începând cu anul 2008 drept urmare a performanțelor recunoscute european pentru activitățile de educație socială și democratică prin implicare civică voluntară în găsirea de soluții pentru rezolvarea problemelor comunității a fost aleasă ca membră în AGORA Parlamentului European și apreciată ca *exemplu de bună practică* de către Consiliul Europei și Comisia Europeană. Începând cu vara anului 2018, EuroDEMOS în urma celor mai recente evaluări ale experților din cadrul Directoratului General pentru Educație, Tineret, Sport și Cultură a Comisiei Europene se bucură de statutul de**poveste de succes**la nivel european.

Președinte EuroDEMOS, Ispector Școlar General ISJ Vaslui,

Morel Bolea prof. Elena Musteață